open-index/open-wikipedia-markdown huggingface dataset:
Идораи масофавӣ

**Идораи масофавӣ** — интиқоли таъсири идоракунанда (сигнал) аз оператор ба объекти идоракуние, ки дар масофаи муайян воқеъ аст.

Идораи масофавӣ аз интиқолдиҳанда (пулти идораи масофавӣ), қабулкунак ва механизмҳои иҷрокунанда (мас., реле) иборат аст. Системаҳои идораи масофавӣ-ро аз рӯи канали алоқа (асосан механикӣ ва электрӣ) фарқ мекунанд. Канали механикӣ дар ҷойҳое истифода мешавад, ки объектҳо аз ҳам дар масофаи начандон дур воқеъ гаштаанд ё вокуниш (аксуламал)-и лаҳзавии тасҳеҳнашударо таъмин кардан лозим аст (мас., идораи дастгоҳҳои париш, мошинҳо).

Дар навбати худ каналҳои электрӣ ба каналҳои симӣ, радиоканал, каналҳои ултрасадо ва инфрасурх ҷудо мешаванд. Каналҳои симӣ дар ҷое истифода мешаванд, ки дар он ҷо истифода бурдани каналҳои бесим имкон надорад (мас., бинобар набудани аёният, мавҷуд будани садд, мақсадҳои махфият) ё вобаста ба арзиш ва муҳофизат аз монеаҳо. Чунин канал бештар бо мақсади идоракунии системаҳои объектҳои сайёр (мутаҳаррик), таҷҳизоти объектҳои саноатӣ, ташхисгоҳҳо ё объектҳои махсус (ҳарбӣ ва таъйиноти дигар) истифода мешавад. Радиоканал (идораи радиоӣ)-ро асосан барои идора кардани объектҳои мутаҳаррик — бозичаҳо, тамсилаи варзишӣ, таҷҳизот барои вазъияти фавқулода (роботҳо ва ғ.), аппаратҳои париши бесарнишин, объектҳои таъйиноти ҳарбӣ, инчунин дар ҳолатҳое истифода мекунанд, ки интиқолдиҳанда ва қабулкунак дар доираи як назари мустақим ҷойгир шуда наметавонанд (системаҳои рӯшноидиҳӣ ё гармкунӣ, мошини болобардори дари гаражҳо ва ғ.). Канали ултрасавтӣ хеле кам, барои идоракунии объектҳои манқул ва ғайриманқул дар масофаи кӯтоҳ ва канали инфрасурх барои электроникаи маишӣ истифода мешаванд. идораи масофавӣ-ро дар авиатсия, техникаи кайҳонӣ (мас., луноход, дастгоҳҳои кайҳонӣ), техникаи компютерӣ ва ғ. ба кор мебаранд.

## Эзоҳ

## Адабиёт
* 

Гурӯҳ:Радиотехника
Кӯчаи Саноӣ

**Кӯчаи Саноӣ** — кӯча дар ноҳияи Исмоили Сомонии шаҳри Душанбе. 

### Иттилои умумӣ
Дар маҳаллаи ба ном шаҳраки тиббӣ (медгородок) ҷойгир буда, қисми зиёди онро ташкил медиҳад.

Ба шарафи Саноӣ номида шудааст. 

Дарозӣ — 223 метр.

Аз шарқ дар хиёбони Рӯдакӣ, байни биноҳои Донишгоҳи давлатии тиббии Тоҷикистон ва Тоҷикматлубот оғоз ёфта, ба ғарб меравад ва каме ба ҷануб хам мешавад. 

### Биноҳо
* Саноӣ, 20, 29, 30, 32Б, 33/1, 33Б ва ҳоказо, як хонаи бисёрқабатаи истиқоматӣ (Саноӣ, 22) мавҷуд. Бисёри хонаҳо заминӣ.
* Шаҳраки тиббӣ, аз қабили: 
**Саноӣ 33 - Беморхонаи шаҳрии рақами 5 ба номи академик Тоҷиев (пешина рақами 2), Маркази ҷарроҳии дилу рагҳо, 
**Саноӣ 35 — Маркази бемориҳои касбӣ, Маркази эҳёгарӣ ва детоксикатсия, Маркази колопроктология, 
**Саноӣ 33А - Диамед ва Маркази ҷумҳуриявии тибби халқӣ.
* Дар хонаи 32А - Сафоратхонаи Ҷумҳурии Ӯзбекистон дар Тоҷикистон то дами кӯчиданаш ба хиёбони Н. Махсум фаъолият мекард.

### Кӯчаҳои наздиктарин

* кӯчаи Самад Ғанӣ
* кӯчаи Шукуфон

## Нигаред

* Феҳристи кӯчаҳои Душанбе

Саноӣ
Бурхвалӣ Ғуломҳайдаров

**Бурхвалӣ Ғуломҳайдаров** (зод. 28 майи 1954, ноҳияи Қалъаи Хумб) — ҳунарпешаи театру синамои тоҷик. Ҳунарпешаи шоистаи Тоҷикистон (2021).

## Зиндагинома
Бурхвалӣ Ғуломҳайдаров 28 майи соли 1954 дар деҳаи Пошхарви  ноҳияи Қалъаи Хумб ба дунё омадааст. Шашмоҳа буд, ки модараш Ширинмоҳ дар 29-солагӣ ва сесола буд, ки падараш Ғуломҳайдар - раиси ҷамоат, дар 45-солагӣ даргузашт. Ӯро падарбузургу модарбузургаш ба воя расонидаанд. 

**Read more:** 

Соли 1975 Институти давлатии педагогии Душанберо ба итмом расонда, фаъолияташро дар Театри мусиқӣ-мазҳакаи шаҳри Хуҷанд ба сифати артисти кор ва минбаъд актёр оғоз бахшидааст. Аз соли 1978 инҷониб актёри Театри давлатии академии драмаи ба номи Лоҳутӣ мебошад. 

## Театр
Дар қаламрави саҳна ба қадри ҳол тардид афканд ва симоҳои ҷолибе дар спектаклҳои зиёд, амсоли «Ҳамлет», «Шоҳ Лир», «Роҳзанҳо», «Ромео ва Ҷулетта», «Сухан ва шамшер», «Садои Осиё», «Ибтидо», «Ҳақикати талх», «Ҷияни хира», «Садо аз тобут», «Синбоди дарёгард», «Буд, набуд», «Кӯзаи гӯё», «Интихоби домод», «Зардушти доно», «Куруш ва Томирис», «Дилҳои хаста», «Раъду барқ», «Афсонаҳои мӯйсафед», «Шов-шов», «Аёдат», «Чархи гардон», «Ориёӣ», «Шерафган», «Ҳамсафар» ба хидмат овард.

## Синамо
Дар филмҳои ҳунарии «Марди роҳ»-и Давлат Худоназаров, «Ҷосус»-и режиссёр Бақо Содиқ, «Ал-Бухорӣ», Бақо Содиқ, «Марги бегуноҳ»-и Юнус Юсуфов), «Оқибат»-и Худойдод Орифӣ ва ғайра нақшҳои ҷолибу диданӣ офаридааст. Дар намоишҳои телевизионии «Буд-набуд», «Алифбоҷон», «Беғараз панд» нақшҳо бозидааст.

Саҳмаш дар дубляжи филмҳо ба забони тоҷикӣ калон мебошад.

## Унвону ҷоизаҳо
Бурхвалӣ Ғуломҳайдаров бо унвони Ҳунарпешаи шоистаи Тоҷикистон (2021), медали Хидмати шоиста (2013), нишони Аълочии фарҳанги Тоҷикистон (2000) қадр шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони шоистаи Тоҷикистон
Тулқун Тоҷибоев

**Тулқун Тоҷибоев** (зод. 25 июни 1961, вилояти Фарғона, ҶШС Узбекистон) — овозхон, Ҳунарпешаи халқии Тоҷикистон (2011), Ҳофизи халқии Ҷумҳурии Узбекистон (2024).

## Зиндагинома
Соли 1984 факултаи таъриху филологияи Институти педагогии шаҳри Хуҷандро хатм карда, дар Хонаи маданияти ноҳияи Ғафуров (1984—1990), идораи радио ва телевизиони вилояти Суғд (1990—1997) ва Театри мусиқӣ-мазҳакаи шаҳри Хуҷанд (1997—2000) фаъолият доштааст. Аз соли 2000 овозхони дастаи мақомхонони Кумитаи телевизион ва радиои ҷумҳурӣ мебошад. 

## Эҷод
Дар сабти намунаҳои баргузидаи мақом барои хазинаи Радиои тоҷик иштирок менамояд. «Сарахбори Наво», «Сарахбори Ороми ҷон», «Рок», «Баёти Шерозӣ», «Насри Уззол», «Уфари Уззол», «Бебокча», «Насруллоӣ» барин шохаҳои «Шашмақом»-ро накӯ адо менамояд.

Сурудҳои халқӣ ва оҳангсозони тоҷикро амсоли «Дастатон ҳаргиз набинад дардро», «Ишқи Ватан», «Хурӯши ишқ», «Хазонам гул кунад», «Эй азиз инсон», «Ба модар», «Суруди ишқ», «ӯзбеку тоҷик дӯстанд», «Аз лутфи ту» накӯ замзама кардааст. Ба Афғонистон, Покистон, Эрон, Ҳиндустон ва дигар давлатҳо сафари ҳунарӣ анҷом додаст.

## Унвону ҷоизаҳо

* 2000 — Ҳунарпешаи шоистаи Тоҷикистон;
* 2011 — Ҳунарпешаи халқии Тоҷикистон;
* 2024 — Ҳофизи халқии Ҷумҳурии Узбекистон.

## Эзоҳ

Гурӯҳ:Ҳунарпешагони шоистаи Тоҷикистон
Гурӯҳ:Ҳунарпешагони мардумии Тоҷикистон
Абдулхайр Ҳошимов

**Абдулхайр Ҳошимов** (зод. 20 октябри 1943, деҳаи Даштиҷум, ноҳияи Шӯрообод) — овозхон, Ҳунарпешаи шоистаи Тоҷикистон (1998), Ҳунарпешаи халқии Тоҷикистон (2011).

## Зиндагинома
Институти хоҷагии қишлоқи Тоҷикистонро соли 1972 ба итмом расонда, дар вазифаҳои гуногуни соҳаи кишоварзии вилояти Кӯлоб кор кардааст. Вале лаҳзае аз санъат канор наҷустааст, узви фаъоли дастаҳои ҳаваскор буд ва дар маҳфилу ҷашнвораҳои мусиқӣ пайваста иштирок менамуд. Аз соли 1995 аввал дар Театри Лоҳутӣ ва баъдан дар Филармонияи давлатии Тоҷикистон ба сифати сароянда ҳунар меозмояд.

## Эҷода
Аз мактаби бародари бузургаш Одина Ҳошим сабақи хуб гирифта, бештар ба ашъори шуарои классик ва муосири тоҷик муроҷиат менамояд, аз мероси мардумӣ ҳам хуб истифода мебарад. «Нишонаи бенишон бошад», «Намегирӣ хабар аз ман», «Нашъунамои замона ку», «Хоки Хуросон», «Хоҳад гузашт», «Ба сайри гул биё», «Ошён ку», «Гавҳари дарё», «Уқоб», «Ҷавонӣ боз меомад», «Одина Ҳошимов туро ман ёд мекунам», «Оҳиста-оҳиста», «Осмони босафо» чанде аз сурудаҳояш мебошад, ки аз сӯи муштоқон хуш пазируфта шудаанд. Дар якчанд давлати хориҷӣ мусиқии тоҷикиро муаррифӣ намудааст.

## Эзоҳ

Гурӯҳ:Ҳунарпешагони шоистаи Тоҷикистон
Гурӯҳ:Ҳунарпешагони мардумии Тоҷикистон
Имом Раҳмониён

**Имом Раҳмониён** (*Раҳмонов Имомалӣ Авғонович*; зод. 5 феврали 1969, деҳаи Тиллои Сафед, ноҳияи Орҷонкидзеобод) — устоди рақс, Ҳунарпешаи шоистаи Тоҷикистон (2004), Ҳунарпешаи халқии Тоҷикистон (2012).

## Зиндагинома
Фориғуттаҳсили (1991) Донишкадаи давлатии санъати ба номи Мирзо Турсунзода мебошад. Солҳои 1991—1993 муаллими рақси кафедраи хореографияи ДДСТ ба номи М. Турсунзода, 1993—1996 балетмейстер-таҳиягари студияи консертии «Сайидон», 1996—2005 роҳбари бадеӣ ва сарбалетмейстери ансамбли давлатии рақсии «Лола» кор кардааст. Аз соли 2005 сарбалетмейстери ансамбли рақсии «Гулрез»-и Кумитаи телевизион ва радиои Тоҷикистон мебошад.

## Ҳунари рақс
Нозукиҳои ҳунари рақсиро аз худ намуда, аз ҷастухез, ҳаракатҳои бошаст пешгирӣ мекунад. Ин аст, ки рақсҳои таҳиякардааш аз сӯи дастаҳои ҳунарии Кумитаи телевизион ва радиои ҷумҳурӣ хуб адо мешавад, аз ҷониби бинандагон хуш қабул мегардад. Беҳтарин анъанаҳои рақсӣ ба арғушти тоҷикӣ, чун «Навои кӯҳистон», «Синахурӯш», «Базморо», «Мавзун», «Гулрез», «Нурҳои кишвари офтобӣ», «Нози чаман», «Савти фалак», «Мавригӣ», «Гулсанамҳои пойтахт» овардааст, ки мазмунашон зиндасозӣ ва васлкунии рақси классикию халқӣ бо ҳама ганҷи хирад, услубу латофат мебошад. Ба Афғонистон, Туркия, Чин, Кореяи Ҷанубӣ, Ҷопон, Ҳиндустон, Русия,Олмон, Фаронса ва дигар кишварҳо сафарҳои ҳунарӣ анҷом додааст.

## Эзоҳ

Гурӯҳ:Ҳунарпешагони шоистаи Тоҷикистон
Гурӯҳ:Ҳунарпешагони мардумии Тоҷикистон
Ёдгор Саъдиев

**Ёдгор Ҳабибович Саъдиев** (; ) — ҳунарпеша ва коргардони шӯравии узбек, Ҳунарпешаи халқии Узбекистон (1998), барандаи Ҷоизаи давлатии ҶШС Узбекистон ба номи Ҳамза (1989), Ҳунарпешаи халқии Тоҷикистон (2024).

## Зиндагинома
Ёдгор Саъдиев соли 1946 дар Тошканд дар оилаи ҳунарпеша Ҳабиб Саъдиев ба дунё омадааст. Пас аз хатми мактаби миёна ба  Институти театр ва санъати рассомии ба номи Островскийи шаҳри Тошканд дохил шуда, соли 1971 онро хатм кардааст. Аз соли 1968 то ба имрӯз ҳунарпешаи дастаи Театри давлатии академии драмавии узбек ба номи Ҳамза мебошад. Соли 1998 роҳбари бадеии студияи «Қалқон» дар назди Вазорати корҳои дохилии Ҷумҳурии Узбекистон таъйин шуд.

## Филмшиносӣ

### Хунарпеша

* 1967 — Дилбарам — Абдусалом
* 1968 — Реги сурх — аскари сурх Юсуф
* 1969 — Кучаи сездаҳ сафедор — Алимҷон
* 1971 — Анҷоми халабонони барфӣ (ҶДО) — Мухатен
* 1972 — Синну соли изтироб — эпизод
* 1975 — Ту, суруди ман — эпизод
* 1978 — Нафаси хокистарии аждаҳо (ҶДО) — Му Ха Тиен
* 1983 — Шикастнопазир — шайх Чаъфар
* 1985 — Ҷӯра-шикорчӣ аз Мин-Архар — Тағой
* 1987 — Армон — Бӯрӣ (падар)
* 1988 — Аъҷуба ё каси дигар — эпизод
* 1989 — Варианти Манчурия — майор Мицуми
* 1990 — Шикори сагҳои рамида — котиби комитети вилоятй
* 1998 — Шайтанат — Асадбек
* 2000 — Панҷ тақдир — Ёдгор Саъдиев
* 2008 — Девори шайтон — Иброҳим
* 2012 — Ҷигарбандам — Қодирҷон
* 2014 — Марде дар истгоҳи автобус — Босс

### Коргардон

* 1998 — Шайтанат
* 2008 — Девори шайтон
* 2014 — Соҳиби хона

## Эзоҳ
Арда Гӯлер

**Арда́ Гӯле́р** (, ; 25 феврали 2005, Анқара, Туркия) — футболбози турки бошгоҳи «Реал Мадрид» ва тими миллии Туркия.

## Зиндагинома

## Маснади бошгоҳӣ

## Мунтахаби миллӣ

## Эзоҳ

## Пайвандҳо

__FORCETOC__

Гурӯҳ:Зодагони соли 2005
Гурӯҳ:Зодагони 25 феврал
Гурӯҳ:Ниммуҳофизатгарони футбол
Гурӯҳ:Футболбозони Туркия
Гурӯҳ:Футболбозони тими миллии футболи Туркия
Гурӯҳ:Бозигарони БФ «Фенербахче
Гурӯҳ:Бозигарони БФ «Реал Мадрид»
Раул Асенсио

** Раул Асенсио дел Росарио** (; 13 феврали 2003, Телде, Испониё) — футболбози испонӣ. Мудофеъи марказии бошгоҳи «Реал Мадрид»-и Испониё мебошад.

## Зиндагинома

## Маснади бошгоҳӣ

## Мунтахаби миллӣ

## Эзоҳ

## Пайвандҳо

__FORCETOC__

Гурӯҳ:Зодагони 13 феврал
Гурӯҳ:Зодагони соли 2003
Гурӯҳ:Муҳофизатгарони футбол
Гурӯҳ:Футболбозони Испания
Гурӯҳ:Футболбозони тими миллии футболи Испания
Гурӯҳ:Бозигарони БФ «Реал Мадрид Кастийя»
Гурӯҳ:Бозигарони БФ «Реал Мадрид»
Маҳингул Назаршоева

**Маҳингул Назаршоева** (зод. 4 январи 1955, деҳаи Баррӯшон, ноҳияи Рӯшон) — ҳунарпешаи театр ва раққоса, Ҳунарпешаи шоистаи Тоҷикистон (2000), Ҳунарпешаи халқии Тоҷикистон (2011).

## Зиндагинома
Хатмкардаи Донишкадаи давлатии санъати ба номи М. Турсунзода (1976). Аз ҳамон сол дар Театри мусиқӣ-мазҳакаи ш. Хоруғ фаъолият дорад, 1996—2000 директори он буд. Аз соли 2001 роҳбари бадеии ансамбли фолклорӣ-этнографии «Помир»-и назди ҳамин театр мебошад. Дар саҳнаи театри номрафта қариб чил нақш бозидааст, образҳои драмавӣ, фоҷиавӣ ва мазҳакавиро баробар меофарид. «Модар нигарон аст», «Сиёвуш», «Ашрофпараст», «Ҷои сердаромад», «Анкело», «Духтари холаам» барин намоишномаҳо бо иштирокаш рӯи саҳна омадаанд.

Меҳр ба  рақс  ва  малакаи саҳнавӣ гардондани онҳоро дар дили Маҳингул Назаршоева  балетмейстри шинохта Мамадназар Отамов, ки дар ансабли «Помир» ва сипас солиёни зиёд дар театри Хоруғ кор кард, ҷо додааст.

Ӯ барои барномаҳои консертии театр чандин сюитаҳои рақсии оммавӣ ва якка таҳия сохтааст.

## Эзоҳ

Гурӯҳ:Ҳунарпешагони шоистаи Тоҷикистон
Гурӯҳ:Ҳунарпешагони мардумии Тоҷикистон
Масъуд Озил

**Масъуд Озил** (; 15 октябри 1988, Гелзенкирхен, Олмони ғарбӣ) — собиқ футболбози турктабори олмонии бошгоҳҳои «Вердер», «Реал Мадрид», «Арсенал» ва тими миллии Олмон.

## Зиндагинома

## Маснади бошгоҳӣ

## Мунтахаби миллӣ

## Эзоҳ

## Пайвандҳо
__FORCETOC__

Гурӯҳ:Футболбозони Олмон
Гурӯҳ:Футболбозони тими миллии футболи Олмон
Гурӯҳ:Бозигарони БФ «Шалке 04»
Гурӯҳ:Бозигарони БФ «Вердер»
Гурӯҳ:Бозигарони БФ «Реал Мадрид»
Гурӯҳ:Бозигарони БФ «Арсенал»
Таърихи нофеъ

**«Таърихи нофеъ**» () — асари таърихиии Муҳаммадалии Балҷувонӣ, ки дар байни солҳои 1923—1927 навишта шудааст.

Асар яке аз маъхазҳои равшанкунандаи таърихи сиёсии аморати Бухоро дар қарнҳои 19 — ибтидои қарни 20 ба шумор меравад. Олими тоҷик Аҳрор Мухторов соли 1994 нашри ин асарро дар Душанбе ба табъ расонд. Муҳаммадалии Балҷувонӣ ба навиштани ин асар соли 1923 дар Мадрасаи Тиллокории Самарқанд шурӯъ карда, соли 1927 дар Балҷувон ба итмом расонидааст. Асар аз 15 боб ва хотима иборат аст. Дар бобҳои 1-11 дар бораи равандхои сиёсие, ки дар ибтидои асри 20 дар аморати Бухоро ба амал омада буданд, маълумот медиҳад. Дар асари «Таърихи нофеъ» дар бораи рӯйдодҳои дар давраи ҳукмронии амир Абдулаҳадхон ва амир Олимхон бавуқӯъомада, сарнагун шудани Аморати Бухоро ва барқарор гардидани Ҳокимияти Шӯравӣ, ёдгориҳои харобшуда дар вақти ҳуҷуми Артиши Сурх, ба Афғонистон рафтани амир Олимхон ва дигар маълумот оварда шудаанд.

## Эзоҳ

## Адабиёт
* 
* 

Гурӯҳ:китобҳо аз рӯи алифбо
Гурӯҳ:Китобҳои таърих
Кӯчаи Гулдаст

мини|Кӯчаи Гулдаст аз намои моҳпоравӣ

**Кӯчаи Гулдаст** — кӯча дар ноҳияи Исмоили Сомонӣ, шаҳри Душанбе. 

Кӯча дар маҳаллаи Шафтолузор (пешина *Посёлкаи Школьный*) ҷойгир аст.

## Таърих
Дар оғози соли 2020 тамоми хонаҳои наздиҳавлигии истоқоматӣ барҳам ёфта дар ҷои онҳо шаҳраки нав бунёд гашт.

Номи пешина — *кӯчаи Павлов* (то соли 2016).

## Ҷуғрофия
Дарозӣ — 300 метр.

Кӯча аз буриши кӯчаи Лев Толстой (даромадгоҳи бинои Донишкадаи идоракунии давлатӣ) оғоз ёфта аз самти шарқ ба ғарб меравад ва дар назди Гимназияи Қалам (ки он ҳам солҳои охир сохта шуда буд) анҷом меёбад.

Пайваст мешавад бо – кӯчаҳои Лев Толстой, Боқӣ Раҳимзода ва Ҳамза Ҳакимзода. 

Рақамҳои биноҳо — Гулдаст, 30; Гулдаст, 32; Гулдаст, 25; Гулдаст, 4 ва ғ .

Дар шафати кӯча биноҳои бисёрқабатаи истиқоматӣ (асосан 8-9 ошёнагӣ; сохташон солҳои 2020-ум) мавҷуданд.

## Иншоот

* Бинои 32 — Гимназияи хусусии Қалам.

## Ҳамчунин нигаред

* Феҳристи кӯчаҳои Душанбе

## Эзоҳ

Гулдаст
Идораи рулии автомобил

**Идораи рулии автомобил** — ҷузви мошин барои таъмин кардани ҳаракати нақлиёти рулӣ ва тағйири самти ҳаракати он. Аксар мошинҳо ба воситаи рул идора карда мешаванд. Идораи рулии автомобил аз механизми рул ва ҳаракатовари чархҳои идорашаванда иборат аст.

Чархи рули 1 дар наварди рулии 2 шинонда шудааст, каҷак (червяк)-и 3, ки дар нӯги поёнии наварди рулӣ ҷойгир аст, бо чархи каҷаки 4 илҳоқ мебошад. Дар наварди 5-и чархи мазкур китфаки 6 ҷой мегирад. Китфак тавассути кашаки рулии барқад 7 бо фишанги 8-и гарданаи тобхӯрандаи 9-и чархи чап алоқаманд аст. Гарданаҳои тобхӯрандаи чархҳо ба ҳам бо ёрии фишангҳои 10, 12 ва кашаки тарвозаи 11 пайваст мебошанд. Ҷузвҳои 1-6 механизми рулиро ташкил медиҳанд; механизми мазкур неру (қувва)-еро, ки бо он ба чархи рулӣ барои тоб додани автомобил таъсир бояд кард, зиёд мекунад. Ҳаракатовари рулӣ аз системаи кашакҳои 7 ва 11-и фишангҳои 8, 10 ва 12 ташкил ёфта; таъсири қувваи механизми рулиро ба гарданаҳои тобхӯрандаи чархҳои идорашаванда интиқол медиҳад. Кашаки тарвозаи 11, болори 13-и пули пеш ва фишангҳои 10, 12 трапетсияи рулиро ташкил медиҳанд. Ҳангоми тоб додани чархи рулӣ наварди 5 ва китфаки 6 дар гирди тири худ чарх мезананд ва тавассути кашаки барқади 7 гарданаи тобхӯрандаи 9-ро (он дар навбати худ бо ёрии кашаки тарвозаи 11 гарданаи 14-и чархи ростро) тоб медиҳанд.

Таносуби дурусти байни кунҷҳои тобхӯрии ҳар ду чархҳо мувофиқан бо интихоби андозаҳои трапетсияи рулӣ ба даст оварда мешавад. Нигар низ Автомобил.

## Эзоҳ

## Адабиёт
* 
* Вишняков Н. И. Автомобиль. Основы конструкции. М., 1986;
* Жолобов Л. А. Устройство и техническое обслуживание автомобиля. Ростов-на-Дону, 2002.

Гурӯҳ:Техника
Идораи сиёсӣ

**Идораи сиёсӣ** — шакли муҳимми танзими муносибатҳои ҷамъиятӣ дар ҷомеа, ки тавассути ҳокимияти давлатӣ амалӣ мегардад.

Идораи сиёсӣ бо хосияти мутлақи худ аз шаклҳои дигари идоракунӣ фарқ мекунад. Қабули қарори сиёсӣ, иҷро ва назорати он таркибҳои идораи сиёсӣ мебошанд. Дар сурати иҷро накардани қарори сиёсӣ ва таъмин нашудани иҷрои он шахсони масъул ҷавобгар мешаванд. Қарори сиёсӣ метавонад дар шаклҳои фармон, қонун ва ғ. қабул шавад, ки барои ниҳоди сиёсии ҷомеа хосияти ҳатмӣ дорад. Ба раванди ташкили қарори сиёсӣ, маъмулан, дастгоҳи давлатӣ машғул мешавад, ки дорои мақомоти зарурии назоратӣ, маҷбурнамоӣ ва ғ. мебошад. Дар шароити низоми демократӣ идоракунии сиёсӣ дар шакли давлатию ҳуқуқӣ сурат мегирад, ки асоси онро риояи асли таҷзияи ҳокимият ташкил медиҳад. Таҷзияи ҳокимият ҳолатеро дар назар дорад, ки бархе аз амалҳо ва идораи сиёсиро ниҳодҳои ҷомеаи шаҳрвандӣ ба уҳда мегиранд.

## Эзоҳ

## Адабиёт
* 

Гурӯҳ:Истилоҳоти сиёсӣ
Идоракунии лашкар

**Идоракунии лашкар** — фаъолияти ҳадафманди фармондеҳӣ, ситод ва дигар мақомоти идоракунӣ оид ба таъмини омодагии ҳарбии лашкар (қӯшунҳо), тайёр кардани онҳо ба амалиёти ҷангӣ ва роҳбарии қӯшунҳо ҳангоми иҷрои супоришҳои додашуда.

Вазифаҳои идоракунии лашкар: дарёфт, ҷамъоварӣ, омӯзиш, тасвир, таҳлил ва арзёбии вазъ; қабули қарор барои амалиёт (ҷанг); супоришдиҳӣ ба лашкар; банақшагирии амалиёти ҷангӣ; ташкилу таъмини ҳамкорӣ ва тамоми намудҳои таъминот; роҳбарӣ ба омодагии мақомоти тобеи идоракунӣ ва лашкар ба амалиёти ҷангӣ; ташкили назорат ва мусоидат ба фармондеҳони тобеъ, ситодҳо, қӯшунҳо (лашкар); роҳбарии мустақим ба амалиёти лашкар ҳангоми иҷрои супоришоти ҷангӣ; нигоҳдории ҳолати ахлоқӣ-равонии лашкариён ва дигар тадбирҳо. Идоракунии лашкар дар асоси қарори фармондеҳӣ ва дастури мақоми болоии идоракунӣ ташкил ва амалӣ карда мешавад. Принсипҳои асосии идоракунии лашкар: яккасардорӣ; тамаркузи идоракунӣ; қатъият ва устуворӣ дар татбиқи қарорҳои қабулшуда; вокуниши фаврӣ ба тағйирёбии вазъият; масъулияти шахсӣ, муташаккилӣ ва эҷодкорӣ. Идоракунии лашкар тавассути ситодҳои дахлдор сурат мегирад. Мақоми асосии идоракунии лашкар дар Тоҷикистон Ситоди генералии Қувваҳои Мусаллаҳи Ҷумҳурии Тоҷикистон мебошад.
## Эзоҳ

## Адабиёт
* 
* Словарь военных терминов. М., 1988;
* Қонуни Ҷумҳурии Тоҷикистон «Дар бораи Қувваҳои Мусаллаҳи Ҷумҳурии Тоҷикистон» // Ахбори Маҷлиси Олии Ҷумҳурии Тоҷикистон. Д., 1996, № 23.

Гурӯҳ:Артиш
Муҳаммадалии Балҷувонӣ

**Муҳаммадалӣ ибни Муҳаммад Сайиди Балҷувонӣ** (; 1860—1930) — , муаллифи «Таърихи нофеъ».

## Зиндагинома
Тибқи маълумоти ҷамъовардаи дастаи экспедитсионӣ Муҳаммадалии Балҷувонӣ тақрибан соли 1860 дар деҳаи Гундиёнаи наздикии Ховалинг ба дунё омадааст. Дар бораи падару модараш тамоман маълумоте нест. Таҳсилро дар зодгоҳаш гирифта, сипас дар мадрасаи Домулло Мусо дар Ховалинг, ки дар гузари Парндак воқеъ буд, таҳсил кардааст. Тибқи шаҳодати яке аз сокинони солманди босаводи Ховалинг, шогирди собиқи мадрасаи Домулло Мӯсо, Мулло Ятими Раҳим, Муҳаммадалии Балҷувонӣ шахси хеле оқилу боитстеъдод буда, барои идомаи таҳсил аз Ховалинг ба Бухоро рафтааст.  

Муҳаммадалии Балҷувонӣ дар мадрасаи Самарқанду Бухоро таҳсил намуда, муддате дар корҳои давлатӣ низ кор кардааст. Боқимондаи умрашро дар деҳаи Оқбулоқдара сипарӣ карда, дар синни 70-солагӣ даргузашт. 

## Эзоҳ

## Адабиёт
* 
* 

Гурӯҳ:Даргузаштагони соли 1930
Идоракунии маҳаллӣ

**Идоракунии маҳаллӣ** — низоми мустақили мақомоти ҳокимияти иҷроия, ки фаъолияти он тавассути муассисаҳои идорӣ амалӣ мешавад.

Раисони вилоят, шаҳр ва ноҳия роҳбарии мақомоти намояндагии ҳудуди ба онҳо вобастаро ба зимма доранд. Раиси мақомоти идоракунии маҳаллӣ (ҳокимияти иҷроия дар маҳал) дар асоси яккасардорӣ фаъолият карда, барои амалигардонии салоҳияти худ қарор ва амр қабул мекунад. Санади меъёрию ҳуқуқии раиси мақомоти идоракунандаи маҳал хусусияти ҳатмии иҷроиш дар ҳудуди марзию маъмурии маҳалро дорад. Самтҳои фаъолияти роҳбарони маҳаллӣ:
 
а) иҷрои қонунҳо ва таъмини тартиботи ҳуқуқӣ дар ҳудуди маҳалле, ки ба онҳо вобаста карда шудаааст; 

б) таъсису таҷдиди сохторҳои маҳаллӣ; 

в) ҷобаҷогузории захираҳои кадрӣ ва назорати фаъолияти онҳо; 

г) таҳия ва амалисозии барномаҳо, ободонии ҳудуди марзию маъмурии маҳалли дахлдор. 

Идоракунии маҳаллӣ тобеи мақомоти идоракунии болоӣ ва марказӣ буда, раиси мақомоти маҳаллии идоракунӣ ҳам дар назди мақомоти намояндагии маҳал, мақомоти болоӣ ва ҳам дар назди мақомоти идоракунии марказӣ ҳисоботдиҳанда ва масъул мебошад.
## Нигаред
* Ҳокимияти иҷроияи Ҷумҳурии Тоҷикистон
* Маъмурият
* Мақомоти қонунгузорӣ
## Адабиёт
* 
* Раззоқов Б. Х. Идораи давлатӣ дар Ҷумҳурии Тоҷикистон: проблемаҳои ҳуқуқии назария ва амалия. Д., 2007;
* Раззоков Б. Х. Государственная администрация Таджикистана на рубеже веков. Д., 2011.

Гурӯҳ:Идоракунии давлатӣ
Гурӯҳ:Ҳокимият
Идоракунии хоҷагии халқ

**Идоракунии хоҷагии халқ** — идоракунии раванди иқтисодии ҳаёти ҷомеа.

Идоракунии хоҷагии халқ идоракунии низомҳои иқтисодӣ, муассисаҳо, соҳаҳо, комплексҳо, инноватсияҳо, иқтисодиёти минтақавӣ, лоҷистика (усулҳои оқилонаи идоракунии ҷараёни моддӣ ва иттилоотӣ), иқтисодиёти меҳнат, ҷойгиркунии аҳолӣ ва демография, иқтисодиёти истифодаи захираҳои табиӣ ва ғ-ро дар бар мегирад. Идоракунии хоҷагии халқ низомҳои иқтисодӣ, пайдоиш, ташаккул, инкишоф ва дурнамои онҳоро таҳқиқ карда, низомҳои иқтисодиро ба сифати мудракот (объектҳо)-и идоракунӣ меомӯзад. Қисми таркибии идоракунии хоҷагии халқро шартҳои назариявӣ, методологӣ ва усулҳои идоракунии ин низомҳо, инчунин ҷанбаҳои ниҳодӣ ва зерсохтории тараққиёти онҳо ташкил мекунанд. Идоракунии хоҷагии халқ аз замонҳои қадим вуҷуд дошт, ҳарчанд ҳамчун илми идоракунӣ солҳои 80 асри 19 ба вуҷуд омада, дар давлатҳои пешқадами аврупоӣ ба таълими он шурӯъ кардаанд. Аввалин мактаби идоракунӣ (менеҷмент)-ро дар ибтидои асри 20 дар Амрико Фредерик Тейлор таъсис дода буд. Анри Файол асосгузори мактаби идоракунии маъмурӣ (классикӣ) буд. Ӯ 14 шарт (принсип)-и маъмули идоракуниро тартиб дод: тақсимоти меҳнат, ҳокимият ва ҷавобгарӣ, интизом, яккасардорӣ (ҳар як коргар ба як сардор ҳисобот медиҳад), ягонагии амалиёт, тобеияти манфиатҳо, ҳавасмандгардонӣ, мутамаркиз будан, иерархия (тартиботи тобеияти зинаҳои поинӣ ба болоӣ), тартибот, адолатнокӣ, устувории ҳайат, ташаббускорӣ, рӯҳияи иттиҳодиявӣ (корпоративӣ). Дар ибтидои солҳои 50 асри 20 Д. Мак-Грегор ақидаҳои худро дар бораи идоракунӣ дар асараш «The Human Side of Enterprise» («Ҷиҳати инсонии муассиса», 1960) ҷой додааст. Давоми солҳои 1920-70 илми комили идоракунӣ ба вуҷуд омад ва вазифаҳои он муайян карда шуданд.

Дар замони муосир илми идоракунӣ бо масрафу заҳмати камтарин ноил шудан ба натиҷаҳои беҳтаринро мақсади асосиву марказии худ ҳисоб мекунад. Идоракунии хоҷагии халқ ҳамчун як раванди намоёни фаъолияти давлатӣ ва сохторҳои он баҳогузорӣ шуда, дар навбати худ истифодаи роҳу василаҳои мусоидат ба пешрафти иқтисодиёт, истифодаи самарноку сарфакоронаи захираҳо, қувваҳои иҷтимоии ҷомеа, захираҳои дохилию берунии мамлакат, иқтидори мавҷуда ва монанди инҳоро дар назар дорад. Дар таркиби чораҳои давлатии идоракунии хоҷагии халқ қабул кардани қонунҳо, танзими давлатӣ, ҳавасмандгардонӣ мавқеи хоссаро ишғол мекунанд.

Дар замони мо яке аз равияҳои намоёни идоракунии хоҷагии халқ «идоракунии зиддибуҳронӣ» ном гирифтааст, ки он дар баъзе ҳолатҳо васеъ истифода мешавад. Идоракунии зиддибуҳронӣ равишҳои дар хоҷагии халқ рухдиҳандаро пешгӯӣ карда, мувофиқан чораҳои заруриро пеш мегирад, ки дар натиҷаи онҳо талафоту зарар ва таъсири манфии буҳрон ба иқтисодиёт камтар мешавад.

## Эзоҳ

## Адабиёт
* 

Гурӯҳ:Гурӯҳ:Иқтисоди калон
Гурӯҳ:Истилоҳоти иқтисодӣ
Трент Александер-Арнолд

**Трент Ҷон Алекса́ндер-А́рнолд** (; 7 октябри 1998, Ливерпул, Инглистон) — футболбози инглис, ҳимоятгар ва миёнмайдони хати рости бошгоҳи «Реал Мадрид» ва тими миллии Инглистон.

## Зиндагинома

## Маснади бошгоҳӣ

## Мунтахаби миллӣ

## Эзоҳ

## Пайвандҳо

__FORCETOC__

Гурӯҳ:Зодагони 7 октябр
Гурӯҳ:Зодагони соли 1998
Гурӯҳ:Муҳофизатгарони футбол
Гурӯҳ:Футболбозони Инглистон
Гурӯҳ:Футболбозони тими миллии футболи Инглистон
Гурӯҳ:Бозигарони БФ «Ливерпул»
Гурӯҳ:Бозигарони БФ «Реал Мадрид»
Системаи кӯҳӣ

**Системаи кӯҳӣ** — кӯҳҳо (ё қисми зиёди онҳо), ки аз ҷиҳати ҳудудӣ муттаҳид шуда, сабаби ягонаи пайдоиш ва ягонагии морфологӣ доранд. Системаи кӯҳӣ аз маҷмӯи қаторкӯҳҳо, массивҳои кӯҳӣ, баландкӯҳҳо, ҳавзаҳои байникӯҳӣ ва водиҳо иборат аст . Ташкилкунандагони алоҳидаи калони релефи системаи кӯҳӣ (кӯҳҳо, ҳавзаҳо) зуҳуроти механизми ягонаи кӯҳсозиро ифода намуда, бо ҳам алоқаманданд.

Мафҳуми «системаи кӯҳӣ» аксар вақт бо мафҳуми «кишвари кӯҳистонӣ» мувофиқат мекунад, аммо метавонад ҷузъи он бошад ё якчанд кишвари кӯҳистонро муттаҳид созад. Камарбанди кӯҳӣ аз якчанд системаҳои кӯҳӣ иборат аст, ки ба як рахи ягона кашида шудаанд. Дар дохили системаи кӯҳҳо, чун қоида, як намуди кӯҳҳо бартарият доранд - чиндор, харсангӣ, вулқонӣ ва ғайра. Одатан, системаи кӯҳӣ бо унсурҳои алоҳидаи тектоникии қишри замин алоқаманд аст: минтақаҳои чиндори наве, ки дар онҳо фишурда шуда, ба  чинҳо печида мешаванд; минтақаҳои рифтӣ, ки дар он қишр дароз шудааст; платформаҳои фаъол, ки дар он ҷинсҳои қадимӣ ба блокҳо кӯфта, бардошта мешаванд ва ғайраҳо.

Тулонтарин системаи кӯҳии хушкӣ Анд дар Амрикои Ҷанубӣ - 9000 км, системаи кӯҳии баҳрӣ қаторкӯҳи Атлантикаи Шимолӣ - 8200 км мебошад.

## Системаҳои асосии кӯҳии Замин

* Кӯҳҳои Олтой
* Олтойи Муғулӣ
* Алп
* Андҳо
* Аппалачӣ
* Кӯҳҳои Атлас
* Баландкӯҳҳои Арманистон
* Ҳимолой
* Ҳимолойҳои Бузург
* Ҳимолойҳои Шарқӣ
* Ҳиндукуш
* Ҳисору Олой
* Қафқози Бузург
* Қафқози Хурд
* Каракорум
* Карпатҳо
* Кордилйерҳо
* Кӯҳҳои Қрим
* Кунлун
* Помир
* Пиреней
* Саянҳо
* Кӯҳҳои Аждаҳо
* Тиён-Шон
* Урал

## Ҳамчунин нигаред

* Қаторкуҳҳо
* Кишвари кӯҳӣ
* Баландкӯҳҳо

## Эзоҳ

## Пайвандҳо

* Системаи кӯҳии кӯли Байкал

Гурӯҳ:Системаҳои кӯҳӣ
Макс Ферстаппен

**Ма́кс Эми́лиан Ферста́ппен** (; 30 сентябри соли 1997, Ҳасселт, Белжик) — ронандаи нидерландии мусобиқаи «Формула 1», қаҳрамони 4-каратаи ҷаҳон (2021, 2022, 2023, 2024)

## Зиндагинома

## Пайвандҳо

## Эзоҳ
Юсуф Идрис

**Юсуф Идрис** (; ) —  ва драматурги мисрӣ.

## Зиндагинома
Хатмкардаи факултаи пизишкии Донишгоҳи Қоҳира (1951). Аз даврони донишҷӯӣ ба ҳикоянависӣ майл намуд ва ҳамчун нависанда аз соли 1959 машҳур гардид. Муддате дар нашрияҳои «ал-Ҷумҳурия» ва «ал-Аҳром» (аз соли 1970) кор кард.

## Таълифот
Нахустин маҷмӯаи ҳикоёташ соли 1954 ба табъ расид. Юсуф Идрис яке аз новелланависони муваффақ дар адабиёти муосири араб аст. Ҳикояҳои хурду пурмуҳтавои ӯ: «Шабҳои беарзиш» (1954), «Магар ҳамин тавр нест?» (1957), «Кори шараф» (1958) ва ғ., ки бо забони гуфтугӯӣ эҷод шудаанд, ба рӯҳияи мардум наздиканд. Дар ин осори ӯ хислат ва хӯи миллати араб бо ғановату сифатҳои барҷастаи бадеӣ бозтоб шудааст. Тасвирҳои рангину низоъҳои тезутунди драмавӣ ва танзи зарифу нозук аз вижагиҳои осори Юсуф Идрис мебошанд. Ӯ ҳамчун муаллифи ҳикояҳо (маҷм. «Ҷумҳурияти Фарҳат», 1955; «Ақсои олам», 1961 ва ғ.), повестҳо («Гуноҳ», 1959; «Аскари сиёҳ», 1962; «Одамон ва барзаговон», 1964; «Сафед», 1970) ва песаҳо («Шоҳи пахта», 1957; «Мазҳакаи заминӣ», 1966; «Ҷинси сеюм», 1970 ва ғ.) дар адабиёт машҳур аст. Қаҳрамони асарҳои Юсуф Идрис деҳқонон, коргарон, резафурӯшон, намояндагони буржуазияи майда ва зиёиёнанд. Аз таълифоти Юсуф Идрис тақрибан сӣ китоб ба мерос мондааст, ки бархе аз онҳо ба забонҳои гуногуни олам тарҷума шудаанд.

Ӯ соли 1997 ба хотири романи «Шаҳри ишқу хокистар» соҳиби медали Наҷиби Маҳфуз (ҷоизаи адабии адабиёти араб, ки аз соли 1996 барои беҳтарин роман ба забони арабӣ дода мешавад) гардид. Маъруфтарин асари ӯ намоишномаи «ал-Фарофир» («Al-Farafir», 1964) аст.

## Эзоҳ

## Адабиёт
*
Федеросиюни байналмилалии автомобилронӣ

**Федеросиюни байналмилалии автомобилронӣ** (), **FIA** (*ФИА*) — созмони ғайритиҷоратие мебошад, ки 20 июни соли 1904 таъсис ёфта, барои ҳимояи манфиатҳои созмонҳои автомобилронӣ ва моликони худрав фаъолият мекунад.

## Сохтор

## Таърих

## Президентҳо

## Мусобиқот

## Эзоҳ

## Пайвандҳо
Роҳи автомобилгарди Шкев -Зиғар

**Роҳи автомобилгарди Шкев - Зиғар** —  дарозии роҳ 37,83 км ки дар ВМКБ ҷойгир аст. Роҳ барои алоқаи доимии автомобилӣ дар ноҳияҳои ВМКБ бо ноҳияҳои марказии Тоҷикистон пешбинӣ шудааст. 
## Зарурият
Роҳи автомобилгарди Душанбе – Хоруғ – Қулма яке аз сохтмони қитъаи роҳи мошингарде, ки Душанберо бо ВМКБ тариқи вилояти Хатлон пайваст мекунад, низ муҳим шуморида мешавад. 
Гап сари он аст, ки замони Иттиҳоди Шӯравӣ (СССР) равуои автомобилҳо байни пойтахти Тоҷикистон ш. Душанбе бо ВМКБ танҳо ба воситаи ноҳияҳои шарқии Ноҳияҳои тобеи марказ ва дар идома ағбаи Хобуробод (баландиаш 3252 метр аз сатҳи баҳр) сурат мегирифт, ки бар асари боришоти зиёд дар фасли зимистон баста мешуд.

## Сармоягузорӣ

Тибқи лоиҳа хароҷоти умумӣ 27 276 844,56 доллари ИМА ташкил дод.  Аммо дар амал 31 750 000 доллари ИМА  сарф карда шуд.  
Дар дар ташаккули ин маблағ иштирок карданд: 
* Сандуқи Кувайтии рушди иқтисодии Араб - 16,25 млн.долл.; 
* Сандуқи ОПЕК барои рушди байналмилалӣ - 4 млн. долл.; 
*Сандуқи рушди Саудӣ - 6 млн. долл.;
* Ҳукумати Ҷумҳурии Тоҷикистон - 5,5 млн.долл.

Тендер оид ба лоиҳаи Роҳи автомобилгарди Шкев - Зиғар дар соли 2002 Созишнома байни фармоишгар собиқ Вазорати нақлиети Ҷумҳурии Тоҷикистон ва иҷрокунанда ширкати Туркии «Ояк 
Иншаат» моҳи декабри соли 2002 ба имзо расид.

## Ифтитоҳи роҳи Шкев - Зиғар
2 ноябри соли 2005 ифтитоҳи тантанавии роҳи  Шкев - Зиғар баргузор гардид. Барои сохтмони роҳ 768 коргар ҷалб карда шуданд, аз ҷумла 584 нафар, е 76% коргарони маҳаллӣ буданд, боқимонда 184 нафар (е 24%) хориҷӣ буданд. 
13 ноябри соли 2005 роҳи автомобилгарди Шкев-Зигарро ба истифода дод. Истифодаи роҳи  Шкев - Зиғар имкон дод, ки дар давоми сол байни маркази ҷумҳурӣ ва ГБАО алоқаи автомобилӣ ба роҳ монда шавад.
## Эзоҳ

Гурӯҳ:Роҳҳои Тоҷикистон
Гурӯҳ:Вилояти Мухтори Кӯҳистони Бадахшон
Роҳи автвтомобилгарди Душанбе – Хоруғ – Қулма

**Роҳи автвтомобилгарди Душанбе – Хоруғ – Қулма** км дарозии умумии роҳ — 247,6 км.
## Зарурият
Сохтмони қитъаи роҳи мошингарде, ки Душанберо бо ВМКБ тариқи вилояти Хатлон пайваст мекунад, низ муҳим шуморида мешавад. 
Роҳи автомобилгарди Душанбе – Хоруғ – Қулма яке аз сохтмони қитъаи роҳи мошингарде, ки Душанберо бо ВМКБ тариқи вилояти Хатлон пайваст мекунад, низ муҳим шуморида мешавад. 
Гап сари он аст, ки замони Иттиҳоди Шӯравӣ (СССР) равуои автомашинаҳо байни пойтахт бо ВМКБ танҳо ба воситаи ноҳияҳои шарқии Ноҳияҳои тобеи марказ ва дар идома ағбаи Хобуробод (баландиаш 3252 метр аз сатҳи баҳр) сурат мегирифт, ки бар асари боришоти зиёд дар фасли зимистон баста мешуд.

Дар доираи сохтмону таъмир ва навсозии ин роҳ қитъҳаҳои зерин сохта шуданд:

*  Шоҳон – Зиғар, масофа 33,8 км, арзиш 47 млн доллар;
*  Шоҳин – Шоҳон, масофа 40 км, арзиш 92,9 млн доллар;
*  Шкев – Зиғар, масофа 37,8 км, арзиш 32 млн доллар;
*  Душанбе – Данғара, масофа 136 км, арзиш 155 млн доллар.
* 
## Эзоҳ

Гурӯҳ:Роҳҳои Тоҷикистон
Гурӯҳ:Вилояти Мухтори Кӯҳистони Бадахшон
Роҳи автомобилгарди Шоҳон – Зиғар

**Роҳи автомобилгарди Шоҳон – Зиғар ** — дарозии роҳ 33,8 км ки дар ВМКБ ҷойгир аст. Роҳ барои алоқаи доимии автомобилӣ дар ноҳияҳои ВМКБ бо ноҳияҳои марказии Тоҷикистон пешбинӣ шудааст. 

Сохтмони марҳилаи аввали Роҳи Шоҳон – Зиғар, дар қитъаи 5,5 км, тибқи созишномаи Байни Вазорати нақлиети Ҷумҳурии Тоҷикистон ва корхонаи муштараки пудратии Кувайт ва Туркия (Комбинед групп + АГЕ + ТЕКАР), 11 апрели соли  2003 оғоз гардида, 28 майи соли 2005 ба анҷом расид.

Супоридани ниҳоии қитъаи роҳ ба комиссияи қабули давлатӣ як сол пас, яъне моҳи майи соли 2006 пас аз бартараф кардани ҳамаи камбудиҳо ба нақша гирифта шуда буд ва бо кафолати сифат.
## Сармоягузорӣ
Аз оғози татбиқи лоиҳа дар иншоот корҳои ҳамагӣ дар маблағи 12 174,8 ҳазор доллари ИМА. Аз ин маблағ 9 830,4 ҳазор доллари ИМА қарзи Бонки Исломии Рушд ва 2 344,4 ҳазор доллари ИМА 
Ҳукумати Ҷумҳурии Тоҷикистон маблағгузорӣ кардааст.

Барои маблағгузории марҳилаи дуюми сохтмони лоиҳаи Роҳи автомобилгарди Шагон-Зигар созишномаи қарзӣ байни Ҳукуматт Ҷумҳурии Тоҷикистон ва Бонки Исломии Рушд дар бораи ҷудо кардани 9,5 
миллион динари исломӣ (13 миллион 770 ҳазор доллари има) ИМА) 16 имзо шудааст. Моҳи марти соли 2005 ҳаҷми умумии маблағҳо барои сохтмони ин марҳила 15,9 млн.доллари ИМА-ро ташкил медиҳад, аз ҷумла ҳиссаи Ҳукумати Ҷумҳурии Тоҷикистон 2 млн.130 ҳазор долл. ИМА, е 13,6% арзиши умумии лоиҳа.  

Ин созишнома, пас аз мувофиқа бо вазоратҳо, 11 июни соли 2005 ба амал дароварда шуд.  Бо мақсади кам кардани мӯҳлати интихоб ташкилоти пудратӣ ва суръат бахшидани мӯҳлати расонидани техника ва таҷҳизот ва қувваи корӣ ташкилоти пудратӣ Комбинеди гурӯҳҳо + АГЕ + ТЕКАР, ки корҳоро дар марҳилаи аввали лоиҳа бо бо сифат ва таҷрибаи кофии корӣ дар роҳ, даъват карда шуд 
барои сохтмон дар марҳилаи дуюм. Моҳи ноябр-декабри соли 2005 баргузор гардид музокирот бо ширкати туркии "ТЕКАР".  Аммо маблағи хароҷоти ҳисобкардаи ин ширкат 19,2 млн.доллари има мебошад. ИМА, 35% буд. Лоиҳаи тасдиқшудаи бештар, бинобар ин ин ширкат рад карда шуд. Пас аз он як ширкати дигари туркӣ ба сохтмон даъват карда шуд – «Ояк Иншаат».
## Нигаред низ
* Роҳи автомобилгарди Шкев -Зиғар
## Эзоҳ

Гурӯҳ:Роҳҳои Тоҷикистон
Гурӯҳ:Вилояти Мухтори Кӯҳистони Бадахшон
Тармиму азнавсозии роҳи Душанбе-Бохтар-Данғара-Кӯлоб

Тибқи лоиҳа дар роҳи автомобилгарди Душанбе-Бохтар-Данғара-Кӯлоб тармиму азнавсозии 80 км роҳҳо, барқарор кардани пул пешбинӣ шуда буд.

Дар болои дареи Вахш (наздики деҳаи Қизил Қалъа) ва ғайра барои сохтмон тибқи лоиҳа 26,8 миллион доллари ИМА ҷудо карда шуд, ки аз он 20 миллион ҳиссаи 
Бонки Осиеии Рушд, 4 млн.долл. ҳиссаи сандуқи ОПЕК ва 2,8 млн.  доллар буд.  
доллар - ҳиссаи Ҳукумати Ҷумҳурии Тоҷикистон. Созишнома барои корҳои пудратӣ 19 марти соли 2002 бо ширкати итолиевии "Тодини Конструсиони Генерали"ба имзо расид.  Корҳои барқарорсозӣ оғоз гардиданд. 
22 январи соли 2003 Лоиҳа бояд дар 29 моҳ ба анҷом расонида мешуд ва дар давоми як соли дигар камбудиҳоро бартараф мекард. То соли 2005 корҳои асосии лоиҳа ба анҷом расиданд, аммо корҳо оид ба бартараф кардани мушкилот аз маблағи аз рӯи лоиҳа ҷудошуда (яъне 26,8 млн.долл. ИМА), 1 январи соли 2006 22 330 37 ҳазор доллари ИМА. аз худ карда шуд. 
## Эзоҳ

Гурӯҳ:Роҳҳои Тоҷикистон
Нақби Дӯстӣ

**Нақби “Дӯстӣ”** — дарозии нақб 1047 метр ва он дар Роҳи автомобилгарди Душанбе—Хуҷанд—Чаноқ бунёд шудааст.

Лоиҳаи бузургтарини сохтмони роҳи мошингард, ки тӯли солҳои истиқлолият амалӣ шуд, таъмиру навсозии роҳи мошингарди Душанбе - Хуҷанд - Чанок (сарҳади Ӯзбекистон) бо масофаи 336 км боқӣ мемонад. Барои анҷоми ин корҳо ҳудуди 300 млн доллар, аз ҷумла ҳудуди 290 млн доллар аз ҳисоби қарзи Чин ва ҳудуди 15 млн доллар аз буҷет равона шуд. 

Дар ин роҳ се нақб бо масофаи умумиии 11,3 километр сохта шуд. Ин аз ҷумла, нақби 5-километраи Нақби Истиқлол (зери ағбаи Анзоб) мебошад, ки барои сохитмони он 39 млн доллар, аз ҷумла 21,2 млн  доллар қарз, 10 млн доллар грантҳои ҳукумати Эрон ва 7,8 млн доллар ҳиссаи ҳукумати Тоҷикистон истифода шуд.
Ҳамчунин дар ин роҳ Нақби Шаҳристон (ҳудуди 5252 метр) ва Нақби “Дӯстӣ” (1047 метр) сохта шуданд. Ин иншоот аз ҳисоби қарзи Чин мутаносибан ба маблағи 88,4 млн доллар ва 13,7 млн доллар мавриди истифода қарор гирифтанд.
## Нигаред низ
* Нақби Шаҳристон
* Нақби Истиқлол
## Эзоҳ

Гурӯҳ:Нақбҳои Тоҷикистон
Гурӯҳ:Роҳҳои Тоҷикистон
Фурудгоҳи Истанбул

**Фурудгоҳи Истанбул** (; ) ҳамчунин **фурудгоҳи нав** ё **сеюм фурудгоҳи Истанбул** () — фурудгоҳи байналмиллалӣ дар Истанбул Туркия. Он дар ноҳияи Арнавуткой дар қисмати аврупоии шаҳр ҷойгир аст. Фурудгоҳи мазкур бузургтарин фурудгоҳ дар Туркия, бузургтарин фурудгоҳи хусусии ҷаҳон ва дуввумин фурудгоҳи серодами Аврупо ва инчунин дуввумин фурудгоҳи серодам дар минтақаи шарқи  Шарқи Наздик ба ҳисоб меравад.

Ҳамаи парвозҳои тиҷоратии мусофиркашии замонбандишуда рӯзи 6 апрели соли 2019 пас аз баста шудани Фурудгоҳи Ататюрк барои парвозҳои замонбандишудаи мусофирбарӣ ба Фурудгоҳи Истанбул интиқол дода шуданд.  Рамзи фурудгоҳи IATA ба IST низ ба фурудгоҳи нав интиқол дода шуд.  

Он дар соли 2023 ба зиёда аз 76 миллион мусофир хидмат расонд, ки бо ҳамин ба дуюмин фурудгоҳи сермусофиртарин дар Аврупо пас аз Фурудгоҳи Ҳитроу ва дуюмин фурудгоҳи сермусофиртарин дар Ховари Миёна пас аз Фурудгоҳи байналмилалии Дубай табдил ёфт. Ҳамчунин, он дар соли 2023 аз рӯи шумораи умумии мусофирон ҳафтумин фурудгоҳи сермусофиртарини ҷаҳон ва бо хидматрасонӣ ба зиёда аз 58 миллион мусофири байналмилалӣ шашумин фурудгоҳи сермусофиртарин дар ҷаҳон аз рӯи шумораи мусофирони байналмилалӣ тибқи арзишҳои трафики ACI World гардид.   Он ба 122 кишвари ҷаҳон хидмат мерасонад ва маркази ҳавопаймоии Turkish Airlines мебошад.

## Таърих
мини| Намуди берунии бинои терминал
мини| Майдони даромадгоҳ
мини| Дохили бинои терминал
мини| Дохили майдони ҳавоӣ

### Пасзамина

### Ҷойгиршавӣ

### Сохтмон

### Марҳилаҳои лоиҳа

### Амалиёт
мини| Бурҷи ATC дар фурудгоҳи Истамбул

## Объектҳо

### Роҳҳои парвоз

## Ширкатҳои ҳавопаймоӣ ва самтҳо

### Мусофир
Ширкатҳои ҳавопаймоии зерин парвозҳои мунтазам ва чартери худро дар Фурудгоҳи Истанбул анҷом медиҳанд:

## Омор
Дар зер додаҳо ва рушди мусофирбарӣ дар  фурудгоҳи Истанбул дар солҳои 2018-2025 оварда шудааст: 

## Таъсири зистмуҳитӣ

## Нақлияи рӯизаминӣ

### Метро
мини| Даромадгоҳи истгоҳи метро
мини| Истгоҳи метрои Фурудгоҳи Истамбул

## Эзоҳ

## Пайвандҳои беруна

Гурӯҳ:Фурудгоҳҳо аз рӯи кишвар
Гурӯҳ:Фурудгоҳҳои Туркия
Лигаи Қаҳрамонҳои УЕФА 2024/2025

**Лигаи Қаҳрамонҳои УЕФА 2024/25** () — мавсими 70-уми мусобиқаи асосии бошгоҳии футболи Аврупо ва 33-юмин мавсим аз замони иваз шудани номи Ҷоми қаҳрамонони Урупо ба Лигаи Қаҳрамонҳои УЕФА мебошад. Ин якумин мусобиқаи Лигаи Қаҳрамонҳо аст, ки дар шакли нави низоми суисӣ баргузор гардид.

## Эзоҳ

## Пайвандҳо
Одат

**Одат** — як тарзи рафтори қолабии меросӣ мебошад, ки дар ҷомеъа ё гурӯҳи муайян такрор мешавад ва барои аъзоёни он одат шудааст.

Одат зуҳуроти риояи қатъии тарзу русуми рафтори  дар гузашта  муқарраршуда мебошад, ки бинобар он, онҳо табиати рефлексивӣ надоранд, асоснокии оқилонаи мантиқӣ талаб намекунанд ва ҳамчун чизи «худ аз худ маълум» қабул карда мешаванд. Одат дар муқоиса бо мафҳуми умумии *[[анъана]]*  танҳо риояи қатъӣ ва дақиқи *намунаҳои фарҳангии* аз гузашта қабулшударо ифода мекунад. Анъанаҳо доираи хеле васеътари падидаҳои хоси ҳамаи соҳаҳои ҳаёти иҷтимоъӣ ва тамоми фарҳангҳоро фаро мегиранд  .

## Эволютсияи маънои [[истилоҳ]]
Дар аввал истилоҳи «муқаррарӣ» («одатан») бо таърифҳои «оддӣ», муродиф набуд, балки ба мафҳуми «анъанавӣ» ҳаммаъно (синоним) буд, ки ҳоло қариб ҷои онро гирифтааст.

Истилоҳи "Одат" аксар вақт бо истилоҳи "маросим" якхела маънидод мешавад. Маросим танҳо як намуди расму ойин, рамзи муносибатҳои муайяни иҷтимоӣ буда, расму ойин ҳам метавонад воситаи амалии тағйир ва истифодаи объектҳои гуногун бошад . Дар ин бора В.Пропп навиштааст: «Ойин ва урфу одат як чиз нестанд. Бинобар ин, агар одамонро бо тарзи сӯзондан дафн кунанд, пас ин урфу одат аст, на маросим. Аммо урфу одатро расму ойин фаро гирифтааст ва аз ҷиҳати методологи ҷудо кардан нодуруст аст»  .

Мафҳум ва мундариҷаи мафҳуми «Одат» дар айни замон аз татбиқ вобаста аст. Ин мафҳум барои тавсифи муносибатҳо дар соҳаҳои гуногун истифода мешавад: фарҳанг, ҳуқуқ , соҳибкорӣ, тиҷорат.

## Одатҳои тиҷоратӣ
Одат дар соҳаи муносибатҳои тиҷоратию иқтисодӣ қоидаи эътирофи умумӣ мебошад, ки дар соҳаи муносибатҳои тиҷоратию иқтисодӣ дар асоси танзими дарозмуддат, мунтазам ва якхелаи муносибатҳои мушаххаси воқеӣ ташаккул ёфтааст. Одатҳо сарчашмаи ҳуқуқ мебошанд, гарчанде ки онҳо ҳамчун қонун сабт нашудаанд. Онҳо дар маълумотнома ва дигар адабиёти махсус нашр мешаванд.

## Нигаред низ

* Одатҳои ҳуқуқӣ
* Одати тиҷорат
* Стандарт
* Этика

## Адабиёт

* Обычай // Толковый словарь живого великорусского языка : в 4 т. / авт.-сост. В. И. Даль. — 2-е изд. — СПб. : Типография М. О. Вольфа, 1880—1882.
* 
* 
*  
* [bse.sci-lib.com/article083474.html Обычай] / Гофман А. Б // Никко — Отолиты. — М. : Советская энциклопедия, 1974. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 18).
* Обычай / Гофман А. Б // Николай Кузанский — Океан. — М. : Большая российская энциклопедия, 2013. — С. 614. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 23). — .

## Эзоҳ

Гурӯҳ:Одатҳо
Ҳавзаи Ҷанубӣ (Исроил)

[мини|250x250пкс| Роҳ аз [Уршалим то Ашдод]]
**Ҳавзаи Ҷанубӣ** ( - *Mechoz HaDarom*) — яке аз ҳафт ҳавзаи маъмурии Исроил аст, ки масоҳати калонтарин (14,232 км²) ва зичии пасттарини аҳолӣ (77,77 нафар/км²) дар байни ҳамаи ҳавзаҳоро дорад. Ҳудуди Ҳавзаи ҷанубӣ қисми зиёди биёбони Негев ва водии Араваро дар бар мегирад.

Маркази маъмурии ҳавза Беэр Шева (Байрус-Сабаъ), шаҳри калонтарин Ашдод (Ишдуд) мебошад.

Ашкелон (Ашкилӯн) макони калонтарин дар ҷаҳон корхонаи тозакунии оби шӯр (330 000 м³/шаб) мебошад, ки аз рӯи принсипи осмоси баръакс кор мекунад   .

## Аҳолӣ
Тибқи маълумоти Дафтари марказии омори Исроил аҳолии ҳавза 1 422 700 нафарро дар соли 2023 ташкил дод.

* Яҳудиён: 834,000 нафар (75,3%)
* Арабҳо: 201,900 нафар (18,3%)
* Дигарон: 71,000 нафар (6,4%)

## Шаҳрҳо ва маҳалҳои шаҳрӣ

## Шӯроҳои маҳаллӣ

* Арара-ба-Негев (Арарат ан-Нақаб)
* Кусейфе (Ксейфа)
* Лакия
* Лехавим
* Мейтар
* Митспе-Рамон
* Омер
* Рамат-Ховав (саноатӣ)
* Тел-Шева (Тел ас-Саби)
* Хура
* Сегев-Шалом (Шукиб ас-Салом)

## Шӯроҳои минтақавӣ

* Ал-Қасум
* Беэр-Товия
* Бней-Шимон
* Йоав
* Лахиш
* Мерхавим
* Неве-Мидбар
* Рамат-Негев
* Сдот-Негев
* Тамар
* Хевел-Эйлот
* Хоф-Ашкелон
* Ха-Арава-ха-Тихона (Араваи марказӣ)
* Шаар а-Негев
* Шафир
* Эшкол

## Эзоҳ
Тармиму азнавсозии роҳи Душанбе -Ҷиргатол- Саритош (Қирғизистон)

**Тармиму азнавсозии роҳи Душанбе -[[Ҷирғатол|Ваҳдат (шаҳрак, н. Лахш)]]- Саритош (Қирғизистон)** — Лоиҳаи барқарорсозии роҳи автомобилгарди Душанбе сарҳади Ҷумҳурии Қирғизистон.  Тармиму азнавсозии Роҳи автомобилгарди Душанбе - Ваҳдат (шаҳрак, н. Лахш) - Сариташ (Ҷумҳурии Қирғизистон) аз се марҳила иборат буд. Аз рӯи дар марҳилаи аввал барқарорсозии роҳи автомобилгарди Ваҳдат-Обигарм (73 км) бо чор пул, беҳтар кардани роҳи Душанбе  - Ваҳдат, Обигарм - Дарбанд ва ғайра, пешбинӣ шуда буд.
## Сармоягузорӣ
Барои ин лоиҳа 23,6 миллион доллари ИМА  ҷудо карда шуд.  Аз ҷумла ҳиссаи Бонки Осиёии Рушд – 15 миллион доллар. ИМА, ҳиссаи Сандуқи  ОПЕК 6 млн. долл. ИМА, ҳиссаи Ҳукумати Ҷумҳурии Тоҷикистон 2,6 млн.долл. ИМА. Созишнома оид ба сохтмон 10 ноябри соли 2004 бо ширкати чинии "Синохайдро"ба имзо расид.  Корҳои барқарорсозӣ 20 ноябри соли 2005 оғоз ёфт. таҷдиди роҳ бояд дар давоми 38 моҳ ба анҷом расонида мешуд ва як соли дигар барои бартараф кардани камбудиҳо пешбинӣ шуда буд. 

Дар ин сохтмон 421 коргар, аз ҷумла 350 маҳаллӣ ва 71 хориҷӣ ҷалб карда шуданд. 

17 ноябри соли 2005 Созишнома дар бораи маблағгузории марҳилаи дуюми ин роҳ дар ҳаҷми 39,5 млн. доллари ИМА ба имзо расид. Ҳиссаи Бонки Осиеии Рушд 30 млн. долл. ИМА; Ҳиссаи Ҳукумати Ҷумҳурии Тоҷикистон 9,5 млн.долл.ИМА. Аз ҷумла, қарзи Бонки Осиёии Рушд аз маблағҳои имтиёзноки Сандуқи Осиёии Рушд ҷудо карда шуда, ба мӯҳлати 32 сол, аз ҷумла давраи имтиёзноки 8-сола дода шудааст. Пардохти фоизӣ ба 1% дар як сол дар давраи имтиёзнок ва 1,5% дар як сол пас аз гузаштани ин мӯҳлат. Дар доираи лоиҳа тақрибан 89 км қитъаҳои марказӣ ва канори роҳи лоиҳавӣ ва 60 км роҳҳои деҳотӣ такмил дода мешавад.  

Ин роҳ қисми шабакаи Роҳҳои Осиёи Марказӣ, Тоҷикистон ва Қирғизистон, инчунин қисми шабакаест, ки ҷумҳуриро бо бандарҳои баҳрии Эрон ва Покистон дар ҷануб, бо Русия дар шимол мепайвандад.

## Эзоҳ

Гурӯҳ:Роҳҳои Тоҷикистон
Гурӯҳ:Ноҳияи Лахш
Гурӯҳ:Ноҳияи Ваҳдат
Гурӯҳ:Ноҳияи Нуробод
Гурӯҳ:Ноҳияҳои тобеи ҷумҳурӣ
Финали Лигаи Қаҳрамонҳои УЕФА 2025

**Финали Лигаи Қаҳрамонҳои УЕФА [[Соли 2025|2025]]** бозии ниҳоии Лигаи Қаҳрамонҳои Урупо 2024/25, 70-умин фасл аз мусобиқоти бартари футболи бошгоҳии Урупо буд, ки тавассути УЕФА роҳандозӣ шуд. Ин бозӣ байни тими фаронсавии «Пари Сен-Жермен» ва бошгоҳи итолиёвии «Интер» дар варзишгоҳи «Алянс Арена»-и шаҳри Мюнхен дар санаи 31-уми май баргузор шуд. Дар ин рақобат дастаи фаронсавии «Пари Сен-Жермен» бо ҳисоби бузурги 5:0 тими итолиёвии «Интер»-ро шикаст дода, дар таърихи худ бори аввал соҳиби Ҷоми Лигаи Қаҳрамонҳои Урупо шуд. 

Бо ин ғалаба, ПСЖ ҳуқуқ пайдо кард, ки дар Суперҷоми Урупо 2025 бо ғолиби Лигаи Урупо 2024/25 – «Тоттенҳем Ҳотспур» бозӣ кунад. Ғайр аз ин, даста ҳуқуқи иштирок дар Ҷоми байниқитъавӣ 2025 ва Ҷоми ҷаҳонии бошгоҳҳо дар соли 2029-ро ба даст овард. 
Ин нахустин финали Лигаи қаҳрамонҳои УЕФА буд, ки тибқи низоми суисӣ сурат гирифт.

## Интихоби макон

## Роҳ ба финал

## Бозӣ

### Ҳисоботи бозӣ




## Эзоҳ

## Пайвандҳо
Финали Лигаи Қаҳрамонҳои УЕФА 2024

**Финали Лигаи Қаҳрамонҳои УЕФА [[Соли 2024|2024]]** бозии ниҳоии Лигаи Қаҳрамонҳои Урупо 2023/24, 69-умин фасл аз мусобиқоти бартари футболи бошгоҳии Урупо буд, ки тавассути УЕФА роҳандозӣ шуд. Ин бозӣ байни тими олмонии «Боруссия Дортмунд» ва тими испониёии «Реал Мадрид» дар варзишгоҳи «Уэмбли»-и шаҳри Лондон дар санаи 1-уми июн баргузор шуд. Дар ин рақобат дастаи «Боруссия Дортмунд» бо ҳисоби 0:2 аз тими шоҳонаи «Реал Мадрид» мағлуб шуд.

Бо ин ғалаба, Реал Мадрид ҳуқуқ пайдо кард, ки дар Суперҷоми Урупо 2024 бо ғолиби Лигаи Урупо 2023/24 – «Аталанта» бозӣ кунад. Ғайр аз ин, даста ҳуқуқи иштирок дар Ҷоми байниқитъавӣ 2024 ва Ҷоми ҷаҳонии бошгоҳҳо дар соли 2025-ро ба даст овард. 

## Интихоби макон

## Роҳ ба финал

## Бозӣ

### Ҳисоботи бозӣ


## Эзоҳ

## Пайвандҳо
Суперлигаи Урупо

**Суперлигаи Урупо** (), ки ҳамчунин ба номи **Лигаи Иттиҳод** () шинохта мешавад, як тарҳи мусобиқаи ҳарсола  мебошад, ки дар он шумораи муайяни бошгоҳҳои Урупо ҳаққи иштирок доранд. Дар моҳи апрели соли 2021, пас аз овозаҳои зиёд дар бораи эҳтимоли ташкил шудани чунин мусобиқа, раҳбарони бошгоҳҳо расман аз таъсиси Суперлига хабар доданд. Ин мусобиқа аз ҷониби 12 бошгоҳ таъсис ёфта буд ва интизор мерафт, ки боз се дастаи дигар ба он ҳамроҳ шаванд. Ин 15 тим бояд иштирокчиёни доимии Суперлига мегаштанд, дар ҳоле ки панҷ дастаи дигар метавонистанд ҳар сол вобаста аз натиҷаҳои мавсими қаблӣ барои ширкат дар он рақобат кунанд. Ба гуфтаи бунёнгузорони Суперлига, баргузории ин мусобиқа бояд "ҳарчи зудтар" оғоз мешуд. Флорентино Перес аввалин раиси ин мусобиқа таъйин гардид.

## Таърих

## Бунёнгузорон

## Иллати баргузорӣ

## Шакли баргузорӣ

## Ҷоиза

## Раҳбарӣ ва мудирият

## Вокуниш

## Эзоҳ

## Пайвандҳо